PEMAHAMAN KITAB SUCI BLOK / SEL GEREJA KRISTEN JAWA KABLUK SEMARANG RABU, 3 OKTOBER 2018 I. Wekdal Ening II. Pepujen Pambuka, BMGJ 9 : 1, 3 "PAMUJI KONJUK ALLAH MAAGUNG " Puji sokur lan panggunggung konjuk mring Hyang Ma- agung Kang nitahken jagad raya wah langgeng kasetyannya Mahkluk wrata rinimatan krana sihing Pangeran Jagad tentrem lan raharja lamun manut pangrehnya Puji sokur lan panuwun konjuk Allah Mamulya Kang sampun paring pitulung mring pra manungsa dosa Kang panggah sami pracaya mring Panebus sejati Mesthi wilujeng raharja, mulya lenggeng ing swargi III. Votum lan Salam PF : Binerkahana ingkang rawuh lan tetunggilan atas asmaniupun Pangeran Yehuwah U : Amin PF : Sih rahmat lan tentren rahayu saking Allah Sang Rama tuwin Gusti Yesus Kristus nunggila ing para sadherek sadaya U : Ugi nunggila ing panjenengan IV. Pepujen Panelangsa, BMGJ 42 : 1-2 " PAMRATOBAT SING DOSA " Dhuh Allah Rama, ngluberna sih mirma
Kawula nglenggana gunging dasa kula Gusti Makwasa nyuwun apura, temah gesang nyata Dhuh Yesus, Gusti, karsaa melasi Kula sestu tobat ngorong mring sih rahmat
Yesus, Pamarta, nucekna ati mrih V. Pandonga Pambuka VI. Peladosan Sabda "GESANG ING SATENGAHING JAMAN INGKANG RISAK" Waosan ; Ibrani 13 : 1- 6 Gesang punika peparingipun Gusti Allah. Gesang ugi nelakaken sih katresnanipun Gusti Allah, pramila kita kedah tansah nglampahi gesang punika kanthi sae lan leres, mituhu dawuh pangadikanipun Gusti Allah. Menawi kita tinarbuka ngakeni, sakmenika kita gesang ing jaman ingkang sansaya boten sae lan boten leres malih, amargi . Kathah tiyang ingkang sami laku dosa memengsahan, namung nengenaken pikajengipin piyambak, sampun boten saged mbedakaken puniko kanca lan sedulur. Sedaya tiyang sanes saged dados mengsah. Ingkang utami tumrap ing gesang punika namung kabetahan lan pepenginanipun piyambak saged kacekapan lan kasembadan. Tiyang boten perduli malih kaliyan kabetahan lan kawontenan tiyang sanes , . punika wujudipun laku egois Gesang ingkang kados makaten boten namung katindakaken dening tiyang secara pribadi, nanging ugi dening satunggaling patunggilan ( komunitas -persekutuan ), kelompok masyarakat ngantos bangsa (kawontenan ing negari Timur Tengah ). Kita tingali kemawon conto - conto ingkang lan negari kalampahan: 1) wiwit tiyang mejahi tiyang sanes amargi perkawis ingkang sepele (pejahipun Haringga Sirla, suporter Jek Mania Jakarta amargi dipun keroyok bobotoh pendukungipun Persib Bandung), 2) warga satunggaling dusun ngluruk dhateng dusun sanesipun ( tawuran ), 3) agami satunggal ngrisak papan pangibadah agami sanesipun, malah ugi kepengin nutup gereja kados ingkang kalampahan wonten ing Jambi , wonten 11 gereja kaancam dipun tutup, paseksenipun Ben Tambunan 27 September 2018 , 4) bangsa satunggal nglawan bangsa sanesipun , 5) kelompok militan-radikal mejahi tiyang kathah ingkang boten sarujuk kaliyan keyakinan lan pemaggihipun.
Kados pundi kaliyan gesangipun tiyang Kristen ? gesangipun tiyang Kristen ugi boten kalis saking perkawis-perkawis makaten. Kasunyatan taksih wonten kemawon tiyang-tiyang kristen ingkang boten saged nelakaken katresnan dhumateng sesaminipun. Wonten tiyang kristen ingkang boten akur kaliyan sedherekipun, kaliyan sesami warga gereja, kaliyan pradhatanipun , ugi kaliyan tangga tepalihipun. Menawi makaten wonten ing pundi paseksinipun tiyang Kristen menawi gesangipun boten saged nelakaken katresnan dhumateng sesaminipun, mirunggan sesami tiyang Kristen.
Waosan kita ing sapunika Ibrani 13 : 1-6 paring pepemut lan piwucal supados tiyang kristen saged nglampahi gesang miturut iman kapitadosanipun ing satengahing jaman ingkang sansaya boten sae pinika ( risak ). 1. Tiyang Kristen kedah purun nelakaken katresnan. 1. Tiyang Kristen kedah purun nelakaken katresnan. Ing waosan punika dipun tegasaken bilih tiyang kristen boten namung nresnani tansah ngrimati katresnan punika. Bab punika wigati sanget awit saksampunipun tiyang punika pitepangan kaliyan tiyang sanes lan mangertosi kekiranganipun lajeng kuciwa lan katresnanipun luntur. Nanging tumrap tiyang kristen kedah tetep kebal saking raos kuciwa punika. Sansaya tiyang kristen mangertosi kapribadenipun tiyang sanes kanthi sedaya kekiranganipun, kedah saged tetep nresnani. tiyang sanes, nanging ugi
2. Nelakaken keperdulen dhumateng tiyang ingkang boten kita mangertosi nanging mbetahaken pitulungan. Perkawis punika nedahaken dumateng kita supados nggadhahi kaperdulen dhumateng sintena kemawon boten namung dhumateng sesami tiyang kristen, lan ingkang utami malih kaperdulen kita kedahipun linangkung ageng tinimbang kaperdulenipun tiyang sanes ingkang dereng nampi sihipun Sang Kristus. 3. Nelakaken kamulyaning gesang kanthi prasaja, kanthi tumindak ingkang tansah purun . Kanthi punika kita sampun ngaturaken panuwun syukur ing sadengah perkawis. nelakaken iman kapitadosan kita bilih kita gadhah Gusti Allah ingkang tansah tresna asih tumrap umatipun lan kita tansah nelakaken pangandel kita kanthi tumindak nyata satemah dados paseksen ingkang gesang.
Sumangga sami enget bilih ing patunggilanipun Gusti Allah kita nggadhahi samukawis. Gusti Allah punika ingkang nitahaken jagad, Boten wonten punapa kemawon lan sinten kemawon ingkang saged ngamcam gesangipun tiyang Kristen ingkang lumampah ing margi ingkang leres lan gesang ing pangwasinipun Gusti Allah. ingkang kagungan sedayanipun.
Bahan Pirembagan ! 1. Kadospundi anggen kita sami mujudaken utawi nindakakaen piwucal ing kitab Ibrani nelakaken katresnan, nelakaken kapredulen, lan nelakaken kamulyaning gesang 13 : 1-6 , prasaja ?
2. Punopa wonten pambengan lan pepalang kangge nindakaken ? menawi wonten kadospundi ngadhepi pambengan lan pepelang punika ? VII. Pepujen Kesanggeman, BMGJ 187 : 1 - 2 " PISUNGSUNG JIWA RAGA " Jiwa raga kawula konjuk mring Sang Pamarta Mugi dados lantaran kamulyaning Pangeran, kamulyaning pangeran Tangan suku kawula nindakaken pakaryannya Mrih sesami basuki nampeni sihing Gusti, nampeni sihing Gusti VIII. Pandonga Safaat IX. Berkah PF : Wangsula kanthi pangreksanipun Gusti, ingkang tansah nganthi tuwin ngayomi kita, Gusti Allah etuking rahayu, badhe nunggil kaliyan kita sadaya. U : Amin